Document ID: /fineweb-2-swissfilter-quality_10-filterrobots/filtered/01798.jsonl.gz/1960

Sonntag, 7. Februar 2016

Hoet esch z Horw Fasnscht. Ech darf ändlech als Häxli a'd Fasnacht go. S'Wätter esch guet no gseh. Ech han ganz vel Suessigkeite oebercho.
Ech ha vel Konfetti met debi.
Am Obig semer deheime ond duend denn no em Hoetli aesse. Es get Raclette. Mer bauid de no a de Lego vom Papi.

Montag, 8. Februar 2016

De Papi esch hoet deheime am Güdismändig. Ech gniesse de Tag met em Papi. Am Mittag chonds mami hei vom Schaffe ond mehr goend denn of Lozärn. Det esch Omzog. Ech be bem Papi of de Scholtere ond luege de Luete zu. Mer goend denn dor Stadt. Am Obig dehei hets no Stromonderbroch wäge em Storm dosse.

Dienstag, 9. Februar 2016

Am Obig chond de Papi hei. Er spelt no met mer bem Grosi obe. Denn schlofi i ond gmerke ned, dass de Strom oebbe 6-7 mal abstellt. Es stürmt dosse fescht. De Papi hed en 82.1 km/h Windboe gmässe.

Samstag, 21. Februar 2016

Hoet choemid d'Naomi ond Serena of Bsuech. Drom muess ech alles parat mache, dass ech schön usgseh.
Ech glette mini Wösch jetzt sälber. Am Obig hani denn aber alli Woesch woni ha os em Schrank gno ond en Modeschau met de Naomi verastaltet. S'Mami hed ned so Freud gha.